PolyAgent/wiki_georgian_en_parallel_20231101 huggingface dataset:
ურუგვაის ეროვნული საფეხბურთო ნაკრები

ურუგვაის ეროვნული საფეხბურთო ნაკრები — წარმოადგენს ურუგვაის საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ურუგვაის ფეხბურთის ასოციაცია. გუნდის მეტსახელია La Celeste (ცისფერ-ლურჯები).
ურუგვაის ნაკრებს კოპა ამერიკა 15-ჯერ აქვს მოგებული და ამ მხრივ ყველაზე წარამატებული ქვეყანაა. უკანასკნელად მათ ეს ტიტული 2011 წელს მოიგეს. მათ ასევე მოიგეს მსოფლიო თასი 1930 და 1950 წელს. პირველ ჩემპიონატზე, 1930 წელს, არგენტინა დაამარცხეს 4-2, ხოლო 1950 წელს ბრაზილია 2-1. ურუგვაი-ბრაზილიის მატჩი ისტორიაში შევიდა ყველაზე დიდი დასწრებით, რადგან ამ თამაშს მარაკანაზე 199,854 ადამიანი ესწრებოდა. ურუგვაის ნაკრებს ორჯერ აქვს მოგებული ზაფხულის ოლიმპიადის ოქროს მედლები, 1924 და 1928 წელს. ეს ტურნერები ფიფას მიერ აღიარებულია როგორც მსოფლიო ჩემპიონატის ეკვივალენტი. ამიტომ, ურუგვაის საფეხბურთო ნაკრების ფორმაზე გამსოხულია 4 ვარსკვლავი (2 — მსოფლიო ჩემპიონობას აღნიშნავს, 2 — ოლიმპიადის მოგებას).
1980 წელს ურუგვაიში გაიმართა საზეიმო ტურნირი - „მუნდიალიტო“, რომელიც მსოფლიო ჩემპიონატის დაფუძვნების 50 წლისთავს მიეძღვნა. ურუგვაის ნაკრებმა ამ ტურნირზეც გაიმარჯვეს და საერთო ჯამში 20 საერთაშორისო ტურნირის მოგება მოახერხეს. (15 — კონტიენტის თასი, 2 — მსოფლიო თასი, 2 — ოლიმპიადა, 1 — მუნდიალიტო).
საერთაშორისო ტურნირებზე
კოპა ამერიკა
შემადგენლობა
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
რეკორდები
2022 წლის 21 სექტემბრის მონაცემებით.
ჩატარებული მატჩები
ბომბარდირები
რესურსები ინტერნეტში
ურუგვაის ფეხბურთის ასოციაცია
სქოლიო
სამხრეთ ამერიკის ეროვნული საფეხბურთო ნაკრებები
მსოფლიო საფეხბურთო ჩემპიონატის გამარჯვებულები
სალონიკის ადრექრისტიანული და ბიზანტიური მონუმენტები

სალონიკის ადრექრისტიანული და ბიზანტიური მონუმენტები — იუნესკოს მსოფლიო მემკვიდრეობის ძეგლი სალონიკში, საბერძნეთი.
ისტორია
ქალაქი სალონიკი რამდენიმე საუკუნის განმავლობაში ბიზანტიის იმპერიის მეორე ყველაზე მნიშვნელოვანი ქალაქი იყო. შუა საუკუნეებში მნიშვნელოვანი როლი ითამაშა ქრისტიანობის ისტორიაში და შთამბეჭდავი შენობებით იყო შემკული. ადრეულ ქრისტიანულ და ბიზანტიურ პერიოდებში სალონიკის სტრატეგიული მნიშვნელობის გამო, ქალაქში რამდენიმე ადრექრისტიანული ძეგლია, რომლებმაც მნიშვნელოვანი წვლილი შეიტანეს ბიზანტიური ხელოვნებისა და არქიტექტურის განვითარებაში როგორც ბიზანტიის იმპერიაში, ასევე სერბეთში. ბიზანტიური საიმპერატორო არქიტექტურისა და სალონიკის აყვავება ერთმანეთს ემთხვევა, განსაკუთრებით იმპერიის არსებობის პირველ წლებში. 1430 წელს ოსმალეთის იმპერიამ აიღო სალონიკი და ქალაქის ეკლესიების უმეტესობა გადაკეთდა მეჩეთებად. თუმცა იმ პერიოდის მოგზაურები აღნიშნავენ ეკლესიების სიმარავლეს ოსმალურ სალონიკშიც.
1988 წელს სალონიკის 15 ძეგლი შეიტანეს იუნესკოს მსოფლიო მემკვიდრეობის ძეგლების სიაში.
მონუმენტები
სალონიკის კედლები (IV-V საუკუნეები)
გალერიუსის თაღი და საფლავი (IV საუკუნე)
ახეიროპოიეტოს ეკლესია (V საუკუნე)
სალონიკის წმინდა დემეტრეს ბაზილიკა (VII საუკუნე)
ლატომოს მონასტერი (VI საუკუნე)
აია-სოფია (VIII საუკუნე)
პანაგია-ხალკეონის ეკლესია (XI საუკუნე)
სალონიკის წმინდა პანტელეიმონის ეკლესია (XIV საუკუნე)
სალონიკის წმინდა მოციქულთა ეკლესია (XIV საუკუნე)
სალონიკის წმინდა ნიკოლოზ ორფანოსის ეკლესია (XIV საუკუნე)
სალონიკის წმინდა ეკატერინეს ეკლესია (XIII საუკუნე)
სალონიკის მხსნელის ეკლესია (XIV საუკუნე)
ვლატადონის მონასტერი (XIV საუკუნე)
სალონიკის ელია წინასწარმეტყველის ეკლესია (XIV საუკუნე)
ბიზანტიური აბანო (XIV საუკუნე)
გალერეა
სქოლიო
Telfs

Telfs is a market town in the district of Innsbruck-Land in the Austrian state of Tyrol, west of Innsbruck. It is the third largest municipality in Tyrol. Telfs received its status in 1908 and maintains its own district court.
Population
References
Gallery
See also
2015 Bilderberg Conference
Cities and towns in Innsbruck-Land District
Mieming Range
მონდეგუ (მდინარე)

მონდეგუ (მდინარე)
მონდეგუ — მდინარე პორტუგალიაში. სათავეს იღებს სერა-დე-იშტრელას მთებში და ერთვის ატლანტის ოკეანეს. სიგრძე — 234 კმ. ის არის ყველაზე დიდი მდინარე არხი, რომელიც მთლიანად პორტუგალიის ტერიტორიაზე მდებარეობს. მდინარეზე მდებარეობს ქალაქი კოიმბრა.
იხილეთ აგრეთვე
პორტუგალიის მდინარეების სია
პორტუგალიის მდინარეები
ნიჰილიზმი

ნიჰილიზმი (არაფერი) — მსოფლმხედველობა, რომელიც უარყოფს ეთიკური ნორმების, ქცევის წესების ან ზოგადად ადამიანის არსებობის რაიმე აზრს, მიზანს.
ნიჰილიზმს, როგორც ფილოსოფიურ მიმდინარეობას, ხშირად ფრიდრიხ ნიცშეს უკავშირებენ. ხელოვნების მიმდინარეობები, როგორიცაა დადაიზმი, ფუტურიზმი, ასევე ნიჰილისტურ მოძრაობებად მიიჩნევა.
იხილეთ აგრეთვე
ათეიზმი
სკეპტიციზმი
ცინიზმი
ლიტერატურა
Barnett, Christopher (2011), Kierkegaard, pietism and holiness, Ashgate Publishing.
Carr, Karen (1992), The Banalisation of Nihilism, State University of New York Press.
Cunningham, Conor (2002), Genealogy of Nihilism: Philosophies of Nothing & the Difference of Theology, New York, NY: Routledge.
რესურსები ინტერნეტში
Thus spake Zarathustra
Internet Encyclopedia of Philosophy: Nihilism
"Fathers and Sons" by Ivan Turgenev
ათეიზმი
ჰარი პოტერი და საიდუმლო ოთახი (მრავალმნიშვნელოვანი)

ჰარი პოტერი და საიდუმლო ოთახი (მრავალმნიშვნელოვანი)
საიდუმლო ოთახი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეორე ტომს.
საიდუმლო ოთახი ასევე შეიძლება ნიშნავდეს:
ჰარი პოტერი და საიდუმლო ოთახი, რომანი, გამოვიდა 1998 წელს
ჰარი პოტერი და საიდუმლო ოთახი (ფილმი), მეორე რომანის ეკრანიზაცია
ჰარი პოტერი და საიდუმლო ოთახი (საუნდტრეკი), მეორე რომანის ეკრანიზაციის საუნდტრეკი
ჰარი პოტერი და საიდუმლო ოთახი (თამაში), თამაში წიგნის მიხედვით
ჰარი პოტერი
რუსეთის ჰიმნი

რუსეთის ჰიმნი
რუსეთის ეროვნული ჰიმნი თანამედროვე ვარიანტში მოქმედებს 2001 წლიდან, მუსიკა გადმოტანილია საბჭოთა კავშირის ჰიმნიდან (დაწერილი ალექსანდრე ალექსანდროვის მიერ), ტექსტი კი თავიდან დაწერა სერგეი მიხალკოვმა, რომელიც ასევე საბჭოთა ჰიმნის ავტორიც იყო, 2000 წელს და პრეზიდენტ ვლადიმირ პუტინის მიერ იქნა დამტკიცებული.
ჰიმნის ტექსტი (რუსულად)
Россия — священная наша держава,
Россия — любимая наша страна.
Могучая воля, великая слава —
Твоё достоянье на все времена!
Припев
Славься, Отечество наше свободное,
Братских народов союз вековой,
Предками данная мудрость народная!
Славься, страна! Мы гордимся тобой!
От южных морей до полярного края
Раскинулись наши леса и поля.
Одна ты на свете! Одна ты такая —
Хранимая Богом родная земля!
Припев
Широкий простор для мечты и для жизни.
Грядущие нам открывают года.
Нам силу даёт наша верность Отчизне.
Так было, так есть и так будет всегда!
Припев
რუსეთის იმპერიის ჰიმნი
რუსეთის იმპერიის ჰიმნი "ღმერთო, მეფე დაიფარე" (რუს. Боже, Царя храни) მოქმედებდა 1833-1917 წლებში. მუსიკის ავტორი იყო თავადი ალექსეი ლვოვი, სიტყვებისა - ვასილი ჟუკოვსკი.
Боже, царя храни!
Сильный, державный,
Царствуй на славу нам,
Царствуй на страх врагам,
Царь православный.
Боже, царя храни!
Боже, Царя храни!
Славному долги дни
Дай на земли!
Гордых смирителю:
Слабых хранителю,
Всех утешителю —
Все ниспошли!
Перводержавную
Русь Православную
Боже, храни!
Царство ей стройное,
В силе спокойное, -
Все ж недостойное,
Прочь отжени!
О, провидение,
Благословение
Нам ниспошли!
К благу стремление,
В счастье смирение,
В скорби терпение
Дай на земли!
რესურსები ინტერნეტში
რუსეთი მთავრობის ვერსიას შეგიძლიათ მოუსმინოთ აქ: rf t3.mp3
სხვა ვერსიები
ეროვნული ჰიმნები
რუსეთის ეროვნული სიმბოლოები
Fiesta Macarena

Fiesta Macarena — დუეტ Los del Río-ს 1996 წლის ალბომი. იგი გამოსცა ლეიბლმა BMGUSL. ალბომში შეტანილია წარმატებული სინგლი „Macarena“, ხოლო სხვადასხვა გამოცემაში - მისი რემიქსებიც.
სიმღერების სია
La Niña (Del Pañuelo Colorado) (The Party Radio Edit) - 4:08
Tocalo, Tocalo - 3:09
Macarena (Bayside Boys Remix) - 4:12
San Sereni - 4:37
No Te Vayas Todavía (The Old School Memê Remix) - 3:53
Estas Pilla'o - 4:28
Pura Carroceria (Memê Dance Short Remix) - 4:38
Tengo, Tengo - 4:24
El Sueño de la Marisma - 3:31
La Polvareda - 3:42
La Niña (Del Pañuelo Colorado) (The Afterhours Meme Dub) - 6:43
Macarena (ორიგინალური) - 4:09
დამატებითი სიმღერები
Macarena (River Remix 103 BPM) - 5:04
Macarena (New Remix by Bass Bumpers) - 3:27
სქოლიო
1996 წლის ალბომები
Los del Río-ს ალბომები
დავით სასუნცი

დავით სასუნცი, დავით სასუნელი — სომხური ხალხური საგმირო ეპოსი. იქმნებოდა საუკუნეთა განმავლობაში. ძირითადი პლასტები VIII-X საუკუნეებს განეკუთვნება. ეპოსის ნაწყვეტები პირველად 1874 წელს ჩაიწერეს. სხვადასხვა კუთხეში ჩაწერილი ვარიანტების საფუძველზე 1939 დამუშავდა ერთიანი ტექსტი. ამ წელს აღინიშნა ეპოსის შექმნის 1000 წლისთავი. იგი ითარგმნა მრავალ ენაზე, მათ შორის ქართულადაც. ეპოსის შინაარსი მრავალპლანიანია. გვაცნობს 4 თაობის საგმირო საქმეებს, შესაბამისად 4 შტოსაგან შედგება:
„სანასარი და ბაღდასარი“
„მჰერ უფროსი“ (სანასარის შვილი)
„დავით სასუნცი“ (მჰერის შვილი)
„მჰერ უმცროსი“ (დავითის შვილი).
ეპოსი ძირითადად სასუნის დამოუკიდებლობისათვის ბრძოლას ეხება, მაგრამ მასში გაცილებით ადრინდელი პლასტებიცაა დაცული. შემონახულია მატრიარქატისა და წყლის კულტის ელემენტები, უძველესი კოსმოლოგიური წარმოდგენები. გმირთა სამოქმედო ასპარეზი სცილდება სასუნის ფარგლებს, მოიცავს საქართველოს, აზერბაიჯანს, ეგვიპტეს, არაბეთს, ჩინ-მაჩინს. ეპოსი გამსჭვალულია ჰუმანიზმის, პატრიოტიზმისა და სამართლიანობის იდეებით. ენა ლაკონიურია, სხარტი, მხატვრულად მდიდარი.
ლიტერატურა
სასუნელი დავითი. კტ., ლ. მელიქსეთ-ბეგის რედ., თბ., 1939;
Давид Сасунский. Юбилейный сб., посвященный 1000-летию эпоса, Ер., 1939;
ქსე, ტ. 3, გვ. 341, თბ., 1978
სომხური ლიტერატურა
კორტესის დეპარტამენტი

კორტესის დეპარტამენტი — ჰონდურასის ერთ-ერთი დეპარტამენტი. 2005 წლის მონაცემებით, მოსახლეობა 1 365 497 ადამიანს შეადგენდა. ფართობი 3 954 კმ²-ია. წარმოადგენს ქვეყნის ყველაზე ხალხმრავალ დეპარტამენტს. დასავლეთ ნაწილში აღმართულია მერედონის მთები, თუმცა უმეტეს ნაწილში ტროპიკული დაბლობებია.
შეიქმნა 1893 წელს, სანტა-ბარბარასა და იოროს დეპარტამენტების ტერიტორიების ხარჯზე. დედაქალაქია სან-პედრო-დე-სულა. ატლანტის ოკეანის სანაპირო ზოლო გამოირჩევა მრავალი საუცხოო პლაჟით.
კორტესი ჰონდურასის ეკონომიკის გულია, ვინაიდან აქ მდებარე სულას ხეობა ქვეყნის მთავარი სასოფლო-სამეურნეო და სამრეწველი რეგიონია. XIX საუკუნის ბოლოს აქ ამერიკულმა ბანანის კომპანიებმა გააშენეს ვრცელი პლანტაციები, განავითარეს აშშ-ში გემებით ხილის გადასაზიდი ინფრასტრუქტურა.
კორტესის დეპარტამენტი 12 ადმინისტრაციულ მუნიციპალიტეტადაა დაყოფილი.
იხილეთ აგრეთვე
ჰონდურასის დეპარტამენტები
რესურსები ინტერნეტში
ინტერაქტიული რუკა
სქოლიო
ჰონდურასის დეპარტამენტები
ბაიაზიდ II

ბაიაზიდ II (დ. 3 დეკემბერი, 1447, სხვა მონაცემებით იანვარი 1448 — გ. 26 მაისი, 1512) — ოსმალეთის იმპერიის მერვე სულთანი 1481-1512 წწ. მეჰმედ II-ის, კონსტანტინოპოლის დამპყრობელისა და სითი მიუქრიმე ხათუნის შვილი.
ბიოგრაფია
1481 წელს მამის გარდაცვალების შემდეგ ავიდა ტახტზე. მისი მმართველობის პერიოდში მიმდინარეობდა უწყვეტი ომები უნგრეთთან, პოლონეთთან, ვენეციასთან, ეგვიპტესთან, სპარსეთთან. ეს ომები მეტ-ნაკლები წარმატებებით მიმდინარეობდა და ოსმალეთს ასუსტებდა.
ბაიაზიდმა იარაღი აღმართა თავისი ძმის ჯემის წინააღმდეგ, რომელიც ტახტს ეცილებოდა ეგვიპტის დახმარებით. საბოლოოდ 1495 წელს ჯემი რომში მოაწამვლინა. მისი მმართველობის ბოლო პერიოდი არეულობით გამოირჩევა. მიმდინარეობდა ტახტისათვის ბრძოლა ბაიაზიდის ვაჟებს შორის.
ბაიაზიდის შვილების ბრძოლა ტახტისთვის
ბაიაზიდს მრავალი შვილი ჰყავდა, მაგრამ განსაკუთრებით ცნობილია მისი სამი ვაჟი: შეჰზადე აჰმედი (მანისის სანჯაყ-ბეი 1481-1483 წწ. და ამასიის სანჯაყ-ბეი 1483-1513 წწ.), შეჰზადე ქორქუთი (მანისის სანჯაყ-ბეი 1483-1502 წწ. და ანტალიის სანჯაყ-ბეი 1502-1513 წწ.) და შეჰზადე სელიმი (მომავალი სულთანი). ტახტისთვის ბრძოლა 1509 წლიდან მნიშვნელოვნად გამძაფრდა. ამ წელს, ქორქუთი ეგვიპტეში გაიქცა, რათა ეთხოვა დახმარება ტახტზე ასვლაში, მაგრამ უარი მიიღო და დედაქალაქში დაბრუნდა. ამასთან ერთად, სელიმსა და ბაიაზიდს შორის მოხდა დაპირისპირება, რომელშიც ბაიაზიდის არმიამ იმარჯვა და სელიმი თავის სიმამრ ყირიმის ხან მენგლი I-თან გაიქცა ყირიმში.
აჰმედი კი სელიმის დამარცხების შემდეგ თავს უკვე ანატოლიის სულთნად თვლიდა და დედაქალაქში მიემართებოდა. მისი არმია საკმაოდ დიდ ძალას წარმოადგენდა, თუმცა დედაქალაქში წასვლასა და ბაიაზიდის ტახტიდან ჩამოგდებაზე არმიისაგან უარი მიიღო და ამიტომ იძულებული გახდა ანატოლიაში დარჩენილიყო. ბაიაზიდს ძალზე ეშინოდა აჰმედის. როცა ამ ყველაფერმა სელიმის ყურამდე მიაღწია, ის დედაქალაქში დაბრუნდა და ბაიაზიდს უთხრა, რომ თუ ტახტიდან მის სასარგებლოდ გადადგებოდა, მაშინ ის აჰმედს დაამარცხებდა.
სელიმის დაბრუნებასთან ერთად, შეჰზადე ქორქუთი ჯერ მანისაში ჩავიდა მალულად, ხოლო შემდეგ უკვე დედაქალაქშიც გადავიდა. ის შეხვდა სელიმს, რომელმაც მოახერხა ძმის დარწმუნება, რომ დაბრუნებულიყო საკუთარ სანჯაყში და უარი ეთქვა ტახტზე. ქორქუთი დაბრუნდა საკუთარ სანჯაყში და უარიც თქვა ძალაუფლებაზე, ოღონდ მხოლოდ ცოტა ხნით.
ბაიაზიდი 1512 წლის 25 აპრილს ტახტიდან გადადგა და იგი სელიმს დაუთმო. ერთი თვის შემდეგ კი გარდაიცვალა. ერთ-ერთი ვერსიით, მამა სელიმმა მოაკვლევინა.
სელიმის მმართველობის პირველ თვეებში აჰმედი განაგრძობდა ანატოლიის კონტროლს, ხოლო ქორქუთი თავს აჩვენებდა სელიმს, რომ არ იყო მისი წინააღმდეგი, თუმცა სელიმმა გამოიჭირა იგი, როცა ამბოხებისთვის ემზადებოდა და 1513 წელს ემეთში სიკვდილით დაასჯევინა. ამავე 1513 წელს მან დაამარცხა აჰმედის არმია, თავად აჰმედი ტყვედ იგდო და რამდენიმე დღეში, ბურსაში, ისიც სიკვდილით დაასჯევინა.
იხილეთ აგრეთვე
შეჰზადე აჰმედი
შეჰზადე ქორქუთი
სელიმ I
ოსმალეთის სულთნების სია
რესურსები ინტერნეტში
Bayezid II, ენციკლოპედია ბრიტანიკა
ოსმალეთის სულთნები
ოსმანების დინასტია
ბრძოლის ველზე მყოფი ოსმალეთის სულთნები
დაბადებული 3 დეკემბერი
დაბადებული 1447
გარდაცვლილი 26 მაისი
გარდაცვლილი 1512
ტახტიდან გადამდგარი მონარქები
გივი ზალდასტანიშვილის სახელობის ამერიკული აკადემია თბილისში

გივი ზალდასტანიშვილის სახელობის ამერიკული აკადემია თბილისში
გივი ზალდასტანიშვილის სახელობის ამერიკული აკადემია — კერძო ზოგადსაგანმანათლებლო დაწესებულება თბილისში, რომელიც 2001 წელს დაარსდა გივი ზალდასტანიშვილისა და დონალდ თომასის მიერ. აკადემიაში დღეს 345 მოსწავლე სწავლობს, რომლებიც არიან მერვე ან მერვეზე მაღალი კლასის მოსწავლეები.
ადმინისტრაცია
გივი ზალდასტანიშვილის სახელობის ამერიკული აკადემიის პირველი პირი არის მისი დირექტორი, დღევანდელი დღით Andres J. Cruz. აკადემიის პირველი დირექტორი დონალდ თომასი იყო, რომლის სახელობის ბიბლიოთეკა (Donald W. Thomas Library) სკოლაში დღესაც ფუნქციონირებს.
სწავლება
გივი ზალდასტანიშვილის ამერიკული აკადემიის სწავლების მეთოდი განსხვავდება სხვა სკოლებისგან. აკადემიაში ყველა საგანი, გარდა რუსულისა და ქართულისა, ინგლისურ ენაზე ისწავლება. დიდი ყურადღება ექცევა გაკვეთილზე აქტიურობას. განსხვავებით სტანდარტული სკოლის მერხებისა, აკადემია სასწავლებლად ჰარკნესის მაგიდას (და შესაბამისად ჰარკნესის მეთოდს) იყენებს. ხსენებული მეთოდი უზრონველყოფს აქტიურ საგაკვეთილო დისკუსიებსა და მოსწავლეთა სრულ ჩართულობას.
აკადემიის კიდევ ერთი დამახასიათებელი არის მისი საკლასო გადანიწილების სისტემაა. ქართული საკლასო სისტემისგან განსხვავებით (სადაც 15-30 ბავშვი ყველა გაკვეთილს, 12 წლის განმავლობაში, ერთად ესწრება), აკადემიაში 75 ბავშვის ერთმანეთში არევა ხდება, რადგან მოსწავლეების სოციალური წრე მხოლოდ 15 ბავშვით არ იყოს შემოფარგლული.
რესურსები ინტერნეტში
განათლება
ეპი...

ეპი... (ბერძნ. epi — ზე, თან, შემდეგ) — რთული სიტყვის შემადგენელი ნაწილი, რომელიც მიუთითებს რაიმეს ზემოთ, რაიმეს გვერდით მდებარეობაზე. მაგ., ეპიდერმისი.
ლიტერატურა
თავსართები
Santa Cruz de Toledo District

Santa Cruz de Toledo District is one of eight districts of the province Contumazá in Peru.
References
ალბოკასერი

ალბოკასერი — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მაესტრასგოს კომარკის შემადგენლობაში. ფართობი — 82,3 კმ². მოსახლეობა — 1227 კაცი (2020 წ.).
იხილეთ აგრეთვე
კასტელიონის მუნიციპალიტეტები
რესურსები ინტერნეტში
ალბოკასერის მუნიციპალიტეტის ოფიციალური საიტი
სქოლიო
კასტელიონის მუნიციპალიტეტები
Lasioglossum gundlachii

Lasioglossum gundlachii — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1906 წელს.
იხილეთ აგრეთვე
Lasioglossum-ის სახეობების სია
სქოლიო
gundlachii
სამოციანელები

სამოციანელები, XIX საუკუნის 60-იანი წლების ქართული ლიტერატურულ-საზოგადოებრივი დაჯგუფება. სამოციანელების უმრავლესობას უმაღლესი განათლება რუსეთსა და ევროპის სასწავლებლებში ჰქონდა მიღებული. ისინი საფუძვლიანად იცნობდნენ რუსეთის რევოლიციურ-დემოკრატიულ აზროვნებას, ევროპის ქვეყნების ეროვნულ-განმათავისუფლებელი მოძრაობას, რამაც ხელი შეუწყო სამოციანელების საზოგადოებრივ-პოლიტიკურ შეხედულებათა და ლიტერატურულ-ესთეტიკური პლატფორმის ჩამოყალიბებას. პირველ ხანებში ისინი თანამშრომლობდნენ ჟურნალ „ცისკარში“, 1863 წლიდან ილია ჭავჭავაძის მეთაურობით — „საქართველოს მოამბეში“ (პ. ნაკაშიძე, ა. და გ. წერეთლები, ნ. ნიკოლაძე, დ. და მ. ყიფიანები, ს. აბაშიძე, კ. ლორთქიფანიძე, ვ. თულაშვილი, ა. ფურცელაძე, პ. უმიკაშვილი და სხვები). სამოციანელები ემსახურებოდნენ რეალისტური ლიტერატურის დამკვიდრებას, იბრძოდნენ ხელოვნების და მწერლობის დემოკრატიზაციისათვის. მათ მოღვაწეობასთან არის დაკავშირებული ქართული სალიტერატურო ენის ჩამოყალიბებაზე ზრუნვა, რაც ემყარებოდა დებულებას — „ხალხია ენის კანონების დამდები“ (ი. ჭავჭავაძე). სამოციანელებმა ქართულ ლიტერატურაში დაამკვიდრეს კრიტიკული რეალიზმი, ხელი შეუწყვეს ბევრი ეროვნულ კულტურულ-საგანმანათლებლო დაწესებულებისა და ორგანიზაციის შექმნას.
იხილეთ აგრეთვე
თერგდალეულები
ლიტერატურა
ქართული ლიტერატურა
ველიკიი-ბაირაკი

ველიკიი-ბაირაკი — სოფელი უკრაინაში. მდებარეობს პოლტავის ოლქის მირჰოროდის რაიონში. 2013 წელს სოფლის მოსახლეობა 485 კაცს შეადგენდა.
რესურსები ინტერნეტში
სოფლის ამინდი
მირჰოროდის რაიონის სოფლები
თარნიოიუთი

თარნიოიუთი — სოფელი აზერბაიჯანში, მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
აღდამის რაიონის სოფლები
სტალინიზმი

სტალინიზმი — ტერმინი, რომელიც ეხება პოლიტიკურ რეჟიმს საბჭოთა კავშირში ი. ბ. სტალინის მმართველობის დროს. წარმოადგენს იოსებ სტალინისა და მისი გარემოცვის შეხედულებებისა და პრაქტიკული საქმიანობის იდეოლოგიას, რომელიც ჩამოყალიბდა 1920-იანი წლების ბოლოს და იარსება 1953 წლამდე, ე.ი. სტალინის გარდაცვალებამდე.
რესურსები ინტერნეტში
სტალინიზმი
სტალინიზმის არსი
კომუნიზმი
საბჭოთა კავშირის ისტორია
ეპონიმური პოლიტიკური იდეოლოგიები
ლენინიზმი
ხორუმი (ანსამბლი)

ხორუმი (ანსამბლი)
„ანსამბლი ხორუმი“ — საქართველოს ხალხური ცეკვის სახელმწიფო ანსამბლი.
აღწერა
ანსამბლი შეიქმნა 2002 წელს ქალაქ ბათუმში, რომელსაც სათავეში ჩაუდგა ცნობილი ღვაწლმოსილი ქორეოგრაფი, საქართველოს დამსახურებული არტისტი, ღირსების ორდენის კავალერი, ქართული ეროვნული ქორეოგრაფიის აკადემიის წევრი თემურ ბიბილეიშვილი. ანსამბლმა „ხორუმმა“ ქართული საზოგადოების ყურადღება მიიპყრო, როდესაც მან წარმოადგინა პირველი პრემიერა კონცერტი. ანსამბლს ახასიათებდა მასიურობა, თემატური მრავალფეროვნება, მხატვრული კოსტუმირება, სრულყოფილი მუსიკალური ბენდის თანხლება, თითოეული მოცეკვავის დახვეწილი სასცენო კულტურა და მაღალი ოსტატობით შესრულებული ცეკვები - პრემიერას ესწრებოდნენ ქართული ქორეოგრაფიის გამოჩენილი მოღვაწეები, მოცეკვავეები, კულტურისა და ხელოვნების წარმომადგენლები, რესპუბლიკის მთავრობის წევრები და საზოგადო მოღვაწეები. კონცერტის დამთავრების შემდეგ ხელოვნების მესვეურებმა გამოთქვეს მრავალმნიშვნელოვანი შეფასებები და ბოლოს ჩამოყალიბდა ერთობლივი აზრი, რომ ეს ქართული ანსამბლი უნდა იხილოს სრულიად მსოფლიომ.
მას შემდეგ დღემდე 12 წლის განმავლობაში ანსამბლმა იმოგზაურა აზიისა და ევროპის სხვადასხვა ქვეყანაში 38-ჯერ. მას აქვს კონცერტები ჩატარებული საქართველოში ჩამოსული ისეთი მაღალი რანგის სტუმრების პატივსაცემად, როგორებიც იყვნენ აშშ-ს ვიცე-პრეზიდენტი - ჯო ბაიდენი, სახელმწიფო მდივანი - ჰილარი კლინტონი, სენატორი - ჯონ მაკეინი, მსოფლიო ტენორი - დომინგო პლაჩიდო, ხულიო იგლესიასი, აზერბაიჯანის პრეზიდენტი ილჰამ ალიევი, პოლონეთის პრეზიდენტი - ლეხ კაჩინსკი, ჩეხეთის პრეზიდენტი - მილოშ ზემანი, უკრაინის პრეზიდენტი - ვიქტორ იუშენკო.
სტატისტიკის მიხედვით ანსამბლ „ხორუმის“ მიერ ჩატარებული კონცერტები ნახა 20 მილიონამდე უცხოელმა მაყურებელმა, ხოლო სატელევიზიო გადაცემებით მსოფლიოს მოსახლეობის ერთმა მესამედმა. აღსანიშნავია ის ფაქტიც, რომ უცხოეთში ყოველი კონცერტის შემდეგ მაყურებელთაგან ბევრს უჩნდება სურვილი ჩამოვიდეს საქართველოში და საკუთარი თვალით ნახოს ქვეყანა, სადაც ეს ვირტუოზები იბადებიან, იზრდებიან, ვითარდებიან და ახდენენ სასწაულებს.
ანსამბლში გაერთიანებულია 80-მდე ექსტრა კლასის მოცეკვავე, რომელთა საშუალო ასაკი 18-19 წელია.
2010 წელს აჭარის მთავრობის გადაწყვეტილებით „ხორუმს“ მიენიჭა „სახელმწიფო ანსამბლის“ სტატუსი. „ხორუმი“ ისეთ ანსამბლებთან ერთად იღებს მონაწილეობას სამთავრობო ღონისძიებებში, როგორებიცაა „საქართველოს ნაციონალური ბალეტი“ და „ერისიონი“.
ცეკვების რეპერტუარი
ქართული
ვაჟთა მოხეური
აჭარული სატრფიალო - „განდაგანა“
ხორუმი
ქალთა „ნარნარი“
ხევსურული „ფარიკაობა“
აფხაზური „შარათინი"
ოსური „სიმდი“
ქალაქური ფოლკლორული „კინტოური“
აჭარელ ქალთა „გოგმანი“
„ხანჯლური“
მთიელ ქალ-ვაჟთა „შეჯიბრი“
სვანური „ცერული“
ყაზბეგური „ფერხული“
„სამაია“
„ლაზური“
ჯილდოები
2010 წელს - იტალია, ქ. აგრიჯენტო (4500 ევროს პრიზი)
2010 წელს - იტალია ქ. კასტრო - (ოქროს პრიზი);
2013 წელს - რუმინეთი, ქ. პიტესტი (3000$ პრიზი).
თითოეულ ფესტივალში 20-22 ქვეყანა მონაწილეობდა.
რესურსები ინტერნეტში
ხორუმი
ხორუმი
ქართული ანსამბლები
მოგესალმებით ქარასტანში (ფილმი)

მოგესალმებით ქარასტანში (ფილმი)
მოგესალმებით ქარასტანში − ქართულ-რუსულ-ბრიტანულ-გერმანული კომედიური ფილმის პროექტი.
ფილმის სცენები გადაიღეს ახალციხეში, რაბათის ციხესიმაგრეში. პარალელურად, მიმდინარეობდა მოსახლეობის გადაღება სოფელ ძველში. გადაღებები 2013 წლის 20 თებერვალს დასრულდა. ეკრანებზე მისი ჩვენება 2014 წლისთვის იგეგმება.
ფილმის შესახებ
მოგესალმებით ქარასტანში − ფაქიზი შავი იუმორით გაჯერებული ფილმია დაბნეულ ბრიტანელ რეჟისორზე, რომელსაც კინოაკადემიის ჯილდოები აქვს მოპოვებული. მას სტუმრად იწვევს ახლად დაარსებული სახელმწიფო, რათა მან გადაიღოს ეპიკური ფილმი კავკასიის ერთ-ერთ უცნაურ რესპუბლიკაში. საბოლოო ჯამში კი, ამ ვიზიტით რეჟისორის ცხოვრებაში ყველაზე გიჟური მოგზაურობა იწყება..
სქოლიო
ფილმის პროექტი
კომედიური ფილმები
შახტის დრამატული თეატრი

შახტის დრამატული თეატრი — რუსული თეატრი როსტოვის ოლქის ქალაქ შახტიში. ფუნქციონირებს 1929 წლიდან. ასევე ცნობილია ძველი სახელწოდებით ქალაქ შახტის დრამატული თეატრი „პლასტი“ (1992-2006 წწ.).
თეატრის მისამართი: როსტოვის ოლქი, ქალაქი შახტი, შევჩენკოს ქუჩა № 143.
ისტორია
პირველი დრამატული კოლექტივის შექმნა ქალაქში თარიღდება 1923 წლით. მსახიობთა პირველი ჯგუფი ჩამოყალიბდა ადგილობრივი მეშახტეებისა და მოსამსახურეების მეშვეობით. დროთა განმავლობაში აღნიშნული ჯგუფი პროფესიონალურ დონეზე ავიდა, თუმცა საკუთარი შენობა დიდი ხნის განმავლობაში არ ჰქონიათ. 1929 წელს საბჭოთა ქუჩის თავისუფალ შენობაში გაიხსნა შახტის მუშათა თეატრი. აქედან გამომდინარე აღნიშნული თარიღი ითვლება თეატრის დაარსების ოფიციალურ წლად. პირველი სპექტაკლი, რომელიც ახალ შენობაში დაიდგა იყო ალექსანდრე სუხოვო-კობილინის „კრეჩინსკის ქორწილი“.
დიდი სამამულო ომის პერიოდში თეატრის ბევრი მსახიობი ფრონტზე გაემგზავრა, ხოლო დარჩენილი ნაწილი ფაშისტების ოკუპაციის წინ გაიყვანეს ქალაქიდან. შახტის თეატრი ასრულებდა სპექტაკლებს წითელი არმიის სხვადასხვა ნაწილებში, ასევე ჰოსპიტალებში, მეშახტეთა კლუბების სცენაზე.
ომისშემდგომ წლებში შახტის მუშათა თეატრმა გააგრძელა აქტიური მოღვაწეობა, ხოლო 1952 წელს გადავიდა ახალ შენობაში შევჩენკოს ქუჩაზე. 1965 წელს თეატრს ეწოდა ნიკოლაი პოგოდინის სახელი, რომლის ნაწარმოებებიც ფიგურირებდა თეატრის რეპერტუარში 1960-1970-იან წლებში. 1966-1984 წლებში თეატრის სამხტვრო ხელმძღვანელი იყო ვ. მალაშენკო, შემდეგი ორი წლით იგი შეცვალა ო. სოლოვიევმა, ხოლო 1986-2000 წლებში თეატრის უცვლელი ხელმძღვანელი იყო მ. ბოიარჩუკი.
1989-1994 წლებში თეატრის შენობას ჩაუტარდა კაპიტალური რემონტი. ამის გამო თეატრს არ შეუწყვეტია მოქმედება და აქტიურად მართავდა სპექატაკლებს რუსეთის სხვადასხვა ქალაქებში. რემონტის შემდეგ თეატრს ეწოდა „პლასტი“. აქ იმართებოდა საოლქო ფესტივალი „დონის გაზაფხული“.
2000 წელს თეატრის დირექტორი გახდა ი. ვეზარკო. 2006 წლიდან დაუბრუნდა ძველი სახელწოდება და ეწოდა შახტის დრამატული თეატრი. თავისი არსებობის განმავლობაში შახტის დრამატული თეატრი არაერთხელ დაუჯილდოებიათ სხვადასხვა თეატრებისა და ფესტივალების დიპლომებითა და სამახსოვრო სიგელებით.
რესურსები ინტერნეტში
შახტის დრამატული თეატრის ოფიციალური საიტი
სქოლიო
რუსეთის თეატრები
როსტოვის ოლქის ღირსშესანიშნაობები
ამარილისი

ამარილისი — ბოლქვიანი ბალახოვანი მცენარეების გვარი ამარილისისებრთა ოჯახისა. ერთადერთი სახეობა — , რომელსაც დიდრონი, ზანზალაკისებრი, თეთრი ან ფერადი სურნელოვანი ყვავილები აქვს, გავრცელებულია სამხრეთ აფრიკაში.
მოჰყავთ ორანჟერეებში, სამხრეთში კი — ღია გრუნტშიც. არსებობს აგრეთვე ბაღისა და ჰიბრიდული ფორმები. დეკორატიულ მებაღეობაში ამარილისს უწოდებენ ჰიპეასტრუმსაც, რომელიც იმავე ოჯახს ეკუთვნის.
ლიტერატურა
ამარილისისებრნი
კონსეისან-და-ბარა-დი-მინასი

კონსეისან-და-ბარა-დი-მინასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 930 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ სან-ჟუან-დელ-რეის შემადგენლობაში.
2010 წლის მონაცემებით, მოსახლეობა 3 954 ადამიანს შეადგენდა, მოსახლეობის სიმჭიდროვე 14.48 კმ²-ზე. ფართობი 273 014 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები